VEGA & Live Nation præsenterer **Electrorock-bandet AWOLNATION til Lille VEGA i januar**  
  
*Det amerikanske band bag hittet ”Sail” er klar til at præsentere deres debutalbum live, når de indfinder sig i Lille VEGA den 22. januar. Det er bandets første koncert i Danmark.*  
  
**Debut med stærke singler og tv-tække**  
[AWOLNATIONs](http://awolnationmusic.com/) debut, *Megalithic Symphony*, udkom i marts 2011 og gik nr.1 på Billboards ”Heat”-hitliste og solgte til guld i Canada, hvor bandets elektroniske rock-lyd er faldet i rigtig god jord.  
  
Det skyldtes blandt andet flere gode singler, først og fremmes den super iørefaldende førstesingle ”[Sail](https://www.youtube.com/watch?feature=player_embedded&v=xgvK78jHUnA#!)”, der blev et stort hit og har solgt til platin i både USA og Canada. Nummeret har siden været anvendt i en række serier, programmer og reklamer, ikke mindst BMWs reklame under åbningsceremonien til årets OL. Også flere andre af numrene fra *Megalithic Symphony* er blevet anvendt i tv-serier som *Sons of Anarchy* og *The Vampire Diaries*.  
  
”Sail” blev fulgt op af singlerne ”Not Your Fault” og den seneste ”Kill Your Heros”, der begge har opnået gode placeringer på den alternative hitliste i USA. Se videoen til ”[Not Your Fault](https://www.youtube.com/watch?v=4wcIEsf1ITA)”.  
  
**Utraditionel opståen**  
AWOLNATION er grundlagt af frontmand Aaron Bruno, der blev kontaktet af pladeselskabet Red Bull og tilbudt at indspille deres studie i Los Angeles. Efter at have indspillet et par sange underskrev Aaron Bruno kontrakt med Red Bull Records, og det blev starten på AWOLNATION.  
  
Bruno har sidenhen føjet musikerne Drew Stewart, Hayden Scott, David Amezcua og Kenny Carkeet til projektet, og i 2010 udsendte de ep’en *Back from Earth*. Omkring et år senere var bandet så klar til at udsende deres første album.  
  
Nu kan det danske publikum glæde sig til at opleve albummet live, når AWOLNATION spiller deres første koncert på dansk jord i Lille VEGA til januar.  
  
**Fakta om koncerten:**  
AWOLNATION (US)

Torsdag den 22. januar kl. 21

Lille VEGA, Enghavevej 40, 1674 Kbh. V

150 kr. + gebyr

Forsalg via VEGAs hjemmeside, BilletNET og på posthuse

Læs mere om koncerten på

*For yderligere oplysninger kontakt venligst*  
Anders Madsen

Online-redaktør, VEGA

[akm@vega.dk](mailto:akm@vega.dk) - 3326 0946